
Кредит шартномаси
 
_____________ш.	                                                                                 20__ йил «____» _______________.
 
“Гарант банк” акциядорлик жамиятининг ____________ БХО (кейинги ўринларда – Банк) номидан Низом ҳамда 202_ йил __ _______ даги ___-сонли ишончнома асосида ҳаракат қилувчи Банк бошқарувчиси _________________ бир томондан ва иккинчи томондан ________________________ АЖ/МЧЖ/ЯТТ  номидан (кейинги ўринларда – Қарз олувчи) Низом/Гувоҳнома/ишончнома асосида фаолият юритувчи раҳбар/тадбиркор ___________ ___________ ____________ ушбу шартномани қуйидагилар ҳақида туздилар:
 
1. Шартнома предмети
1.1. Банк Қарз олувчига мазкур шартномада кўрсатиб ўтилган миқдорда ва шартлар асосида пул маблағлари (кредит) бериш мажбуриятини, Қарз олувчи эса ўз навбатида олинган пул маблағларини белгиланган муддатда қайтариш ва пул маблағларидан фойдаланганлиги учун фоизлар тўлаш мажбуриятини олади.
 
2. Кредит суммаси ва шартлари
2.1. Кредит суммаси {credit_request_amount_pretty} ({credit_request_amount_word}) сўм (шундан, {product_ct_naqd_qism} сўм нақд кўринишида).
2.2. Кредитдан фойдаланиш муддати ______________ ой.
2.3. Кредитнинг имтиёзли даври  _____________ ой.
2.4. Асосий кредит ва кредитга ҳисобланган фоизлар тўлови ушбу шартноманинг ажралмас қисми ҳисобланган тўлов жадвали (1-иловаси)га мувофиқ амалга оширилади.
2.5. Кредит бўйича тўловлар дифференциал усулда сўндириб борилади.
2.6. Кредит бўйича фоиз ставкаси йиллик: ______________ фоиз. 
2.7. Кредитнинг мақсади ва объекти: ____________________ . 
2.8. Молиялаштириш манбаси - “HAMROH” тадбиркор аёлларни қўллаб-қувватлаш компанияси МЧЖдан жалб қилинган маблағлар.
2.9. Камида __ та иш ўрни яратиш шарти билан.
2.10. Кредит ажратиш шакли - Пул ўтказиш йўли билан ва нақт кўринишида
2.11. Кредитнинг қайтариш санаси ______________.
 
3. Қарз олувчининг тасдиғи
3.1.Қарз олувчи қуйидагиларни тасдиқлайди ва кафолатлайди:
- Ўзбекистон Республикаси қонунчилигида белгиланган тартибда ташкил этилган ва рўйхатга олинган тадбиркорлик субъекти ҳисобланади;
- ушбу шартномани тузиш ва унинг ижроси ҳамда шартноманинг барча шартлари Қарз олувчининг таъсис ҳужжатларига зид эмас;
- Банкка тақдим этилган молиявий ҳисоботлар ҳақиқий ва улар Қарз олувчининг молиявий аҳволини акс эттиради. Қарз олувчи Банкка тақдим этилган молиявий ҳисобот ва бошқа ҳужжатларда акс эттирилган мажбуриятлардан бошқа ҳақиқий ёки шартли мажбуриятларга, шунингдек бошқа шахслар фойдасига берилган кафилликка эга эмас;
- Қарз олувчига нисбатан маъмурий ва бошқа суд ишлари қўзғатилмаган ва учинчи шахслар олдида Қарз олувчининг мазкур шартнома бўйича мажбуриятларини бажаришига сезиларли даражада таъсир кўрсатиши мумкин бўлган бажарилмаган мажбуриятлари йўқ;
- Қарз олувчи унга Банк томонидан ажратилаётган кредит тўғрисидаги маълумотларни Банклараро кредит бюросига тақдим этилишига ўз розилигини берган; 
- Қарз олувчи томонидан унинг активлари учинчи шахслар фойдасига гаровга қўйилмаган, Қарз олувчининг мулкига нисбатан ушлаб қолиш ҳуқуқи мавжуд эмас.

4. Тарафларнинг ҳуқуқ ва мажбуриятлари
4.1. Банкнинг мажбуриятлари:
4.1.1. Қарз олувчига мазкур шартномада кўрсатилган миқдорда ва шартларда кредит бериш;
Бунда, Банкнинг ушбу шартнома бўйича кредит ажратиш мажбурияти, кредит қайтарилишининг таъминланишини белгиловчи ҳужжат белгиланган тартибда тўлиқ расмийлаштирилган ва Банк томонидан қабул қилиб олинган кундан бошлаб юзага келади. 
4.1.2. Олинган кредитни ҳисоблаш учун Қарз олувчига ссуда ҳисобварағини очиш;
4.1.3. Қарз олувчини Банк томонидан кредитни муддатидан илгари ундириш асослари ва сабаблари ҳақида хабардор қилиш.
4.1.4. Қарз олувчини кредит беришни рад этиш, кредитни муддатидан олдин ундиришга қаратиш сабаблари тўғрисида ёзма хабардор қилиш.
4.2. Қарз олувчининг мажбуриятлари:
4.2.1. Ушбу шартнома имзоланган кундан бошлаб 30 (ўттиз) кунлик муддат ичида, кредит қайтарилишининг таъминланишини белгиловчи ҳужжатларни Банкка расмий равишда тақдим этиш;
4.2.2. Таъсисчилар таркибида улуши 50 (эллик) фоиз ва ундан юқори ва (ёки) аёллар раҳбарлигида бўлган кичик ва ўрта тадбиркорлик субъекти бўлиши;
4.2.3. Кредитни ва унга ҳисобланган фоизларни мазкур шартномада белгиланган муддатларда ўз вақтида ва тўлиқ қайтарилиши ҳамда тўланишини таъминлаш, шунингдек, кредиторга тўлов муддати келганда қарз олувчининг барча (ҳар қандай) ҳисобварағларидан олдиндан берилган акцепт билан тўлов ҳужжати (тўлов талабномаси ёки мемориал ордер) орқали шартномадан келиб чиқадиган ҳар қандай мажбуриятларни тўлаш учун пул маблағларини ҳисобдан чиқариш ҳуқуқини бериш (неустойка ҳам шулар жумласидан). Қўйилган талабнома мазкур шартномага асосан қарз олувчи томонидан акцептланган ҳисобланади. 
	4.2.4. Кредитни ва у бўйича ҳисобланган фоизларни мазкур шартномада белгиланган муддатларда ўз вақтида ва тўлиқ қайтаришлик (тўловни кечиктирмаслик), таъминланганлик каби асосий тамойилларига қатъий амал килиш;
4.2.5. Қарз олувчининг молиявий аҳволини мониторинг қилиш учун Банкка молиявий ҳисоботлар ва йиллик бухгалтерлик баланслари (ЯТТлар бундан мустасно), фойда ва зарарлар бўйича бошқа ҳужжатлар ва маълумотларни тақдим этиш;
              4.2.6. Банк ходимларини мақсадли текширишлар (Қарз олувчининг молиявий ҳолати, ҳисоб юритиш ҳамда ҳисобот бериш ахволи, гаровга қўйилган мулкнинг сақланиши ва бутлиги масалалари бўйича) ўтказишлари учун ишлаб чиқариш, омбор, хизмат ва бошқа биноларга киритиш, шунингдек уларнинг талабларига асосан бирламчи ҳисобот ва бухгалтерлик ҳужжатлари билан таништириш;
4.2.7. Ташкилий-ҳуқуқий шаклининг ўзгариши ёки Қарз олувчининг молиявий аҳволига ўз таъсирини ўтказувчи ҳар қандай бошқа қайта ташкил этиш ҳолатлари юзасидан Банкни 15 кун олдин ёзма равишда хабардор қилиш;
4.2.8. Қайта ташкил этилаётганда ёки тугатилаётганда зудлик билан кредитни қайтариш ва шартномада муддатидан қатъий назар, кредит бўйича барча фоизларни тўлаш;
4.2.9. Мазкур шартнома амал қилиш давомида Қарз олувчи қуйидагиларни бажарилишини таъминлаши лозим:
- ўз фаолиятини малакали раҳбарлари назорати остида лозим даражадаги самарадорлик билан қонунчиликка мувофиқ, шунингдек умумтан олинган тамойиллар ва соғлом амалиётга асосланиб амалга ошириш (фаолият юритиш);
- ўз мулкини, асбоб-ускуналари ва бошқа мол-мулкини нормал аҳволда сақлаш (асосий фондларни эксплуатация қилиш);
- бухгалтерлик ҳисобини ва ички назоратни амалдаги бухгалтерлик ҳисоби ва ҳисоботи қоидаларига асосан олиб бориш;
- кредитланаётган лойиҳани лозим даражадаги самарадорлик билан хавфсизлик, атроф муҳитни муҳофаза қилиш нормалари ва амалиётига асосан амалга ошириш;
- ҳар қандай суд низолари, шартномавий мажбуриятлардаги ёки молиявий ҳолатидаги кредитнинг қайтарилишига салбий таъсир кўрсатувчи бошқа ўзгаришлардан Банкни хабардор қилиб туриш;
- ўзининг фаолиятини амалга ошириш ва мазкур шартнома шартларини бажариш учун лозим бўлган барча рухсат ва лицензияларни ўз вақтида олиш ва уларнинг муддатини узайтириш.
	4.2.10. Мазкур шартнома кучда бўлган даврда, Қарз олувчининг мазкур шартнома бўйича мажбуриятларини бажариш имкониятига салбий таъсир кўрсатадиган бўлса, Банкнинг олдиндан розилигини олмасдан, Қарз олувчи қуйидаги ҳаракатлардан бирортасини амалга оширмаслиги зарур:
- бошқа кредиторлардан кредит ва қарз олиш, бошқа шахсларга кредит ва қарз бериш, учинчи шахсларнинг кредиторлари олдида кафил (ёки гарант) бўлиш, бошқа банкларда бирор-бир ҳисобварақлар очиш;
- шўъба корхонаси очиш, ўз таъсис ҳужжатларига катта аҳамиятга эга бўлган муҳим ўзгартиришлар киритиш;
- ҳар қандай қайта ташкил этиш ва тугатишни амалга ошириш;
- мулкининг ҳаммасини ёки бир қисмини сотиш ёки бошқа йўллар билан бегоналаштириш, бегона шахсларга бериш, ижарага бериш; гаровга қўйиш, ушлаб қолиш ҳуқуқи ва учинчи шахслар фойдасига ўз мулкига нисбатан бошқа имтиёзли ҳуқуқларни вужудга келтириш;
- дивиденд тўлаш ва фойдани бошқа усулларда тақсимлаш (мазкур шартнома кучга киргунга қадар олинган фойда бўйича дивидендлар тўлаш бундан мустасно), бошқа юридик шахсларнинг бирон-бир инвестицион қимматли қоғозларини сотиб олиш;
- бошқа корхонани ёки учинчи томоннинг, компаниянинг ёки корхоналар мулкининг катта қисмини сотиб олиш; 
- ўз капиталини камайтириш.
Қарз олувчи Банкнинг олдиндан розилигини олмасдан юқоридаги ҳаракатларни амалга оширган ҳолларда, Банк кредит ва унга ҳисобланган фоизларни муддатидан олдин қайтариш чораларини кўриши мумкин.
	4.2.11. Кредитдан фойдаланиш бутун даври мобайнида амалдаги кредит таъминоти суммасини кредит суммасининг 125%дан кам бўлмаган даражада бўлишини таъминлаш. Кредит таъминоти сифатида мулк гарови такдим этилганда, гаров мулки нархи кредитлаш даврида пасайганда ёки кейинчалик кредитдан фойдаланиш муддат даврида хорижий валюта курси ошиши натижасида вужудга келган таъминот етишмаётган суммага яна бошқа турдаги қўшимча таъминот такдим этиш. Агар кредит кафиллик таъминоти асосида берилганда амалдаги “Hamroh” кредит маҳсулоти паспортига мувофиқ доимий пул оқимига эга бўлган ва молиявий барқарор корхонанинг кафиллигини такдим этиш. Кафиллик берган томон молиявий ҳолати ёмонлашган ёхуд кафиллик бекор бўлган тақдирда зудлик билан Банк билан келишилган ҳолда Банк талабига жавоб берадиган доимий пул оқимига эга бўлган ва молиявий барқарор бўлган бошқа корхонанинг кафиллигини етарли миқдорда тақдим этиш;
4.2.12. Қарз олувчи томонидан гаровга такдим этилиши лозим булган гаров объектини (агар кредит эвазига сотиб олинаётган мулк гаровга кўйилиши назарда тутилган бўлса) гаров шартномаси тузилгунига кадар бегоналаштирмаслик, бошқа мажбуриятлар бўйича гаровга тақдим этмаслик.
4.2.13. Такдим этилган гаров объекти бузилган, йўк килинган, яроқсиз холатга келган (сабабидан катъи назар) такдирда, Қарз олувчи томонидан ушбу объектга тенг микдорда бошка объектни гаровга такдим этиши ёки кредитни тўлик кайтариш.
4.2.14. Қарз олувчи кредит бўйича асосий қарз ва унга хисобланган фоиз тўловларни миллий валютада (сўмда) қайтаради.
	4.2.15. Банк томонидан юбориладиган хабарлар, жумладан мобил иловадаги билдиришномалар, СМС ва PUSH-хабарларни диққат билан ўрганиб чиқиш;
4.2.16. Банк томонидан фирибгарлик белгилари аниқланганлиги тўғрисидаги хабарларни олганидан кейин ҳар қандай тўлов амалиётларини тасдиқлашда эҳтиёткор бўлиш;
4.2.17. Ўз розилигисиз амалга оширилган операция фактини аниқлаган пайтдан бошлаб 1 кун ичида бу ҳақда Банкнини хабардор қилиш;
4.2.18. Банкка ўзининг алоқа маълумотларини тақдим этиши шартлиги, ушбу маълумотлар кредит ва тўлов ташкилотининг фойдаланувчи билан боғланиши учун зарур, агар ушбу маълумотлар ўзгарса, фойдаланувчи ўзгаришлар содир бўлган кундан бошлаб 3 кун ичида бу ҳақда кредит ёки тўлов ташкилотига хабар бериш;
4.2.19. Банкнинг сўровига кўра фойдаланувчи операцияни ўзи мустақил равишда амалга оширганлиги ёки уни ўзининг топшириғи ёхуд ихтиёрий розилиги билан учинчи шахс бажарганлиги ҳақидаги маълумотларни тақдим этиши шарт. Шунингдек, қарз олувчи фирибгарлик ҳолатлари тўғрисидаги маълумотларни ҳам тақдим этиши лозим;
	4.2.20. Хорижий валютада ажратилган кредитлар учун 125 фоиздан кам бўлмаган қийматдаги ликвидли бўлган таъминот турларини тақдим қилади. Кредитор томонидан мониторинг, ундирув давомида ёки бошқа сабабларга кўра қарз олувчи томонидан тақдим қилинган таъминот кредит мажбуриятларини қоплашга етарли эмас, деб топилган тақдирда, етарлича миқдорда қўшимча таъминот тақдим қилади ҳамда уни тегишли тартибда расмийлаштирилишини таъминлайди;
	4.2.21. Пул айланмасини “Гарант банк” АЖдаги ҳисобварақлари орқали амалга ошириш;
	4.2.22. Ўзбекистон Республикасининг “Банк сири тўғрисида”ги ва “Шахсга доир маълумотлар тўғрисида”ги Қонунларига ҳамда “Гарант банк” АЖ Бошқаруви томонидан тасдиқланган “Ахборотни, шу жумладан шахсий маълумотларни ва банк сирини ўз ичига олган маълумотларни тўплаш, қайта ишлашга розилик шартлари”га мувофиқ жамият/корхона таъсичиси, раҳбари, бош ҳисобчисига тааллуқли бўлган шахсий маълумотларни ва банк сирини ўз ичига олган маълумотларни тўплаш, қайта ишлашга ва улардан фойдаланишга ушбу шартноманинг 2-иловасига мувофиқ розиликларини тақдим этиш;
4.3. Банкнинг ҳуқуқлари:
4.3.1.  Қарз олувчи тўловга лаёқатсиз деб топилганда, кредитни таъминлаш учун гаровга қўйилаётган мулк бошқа кредит муассасида гаровда турганлиги аниқланганда, кредитни таъминлаш бўйича ўз мажбуриятларини бажармаганда, кредитдан мақсадсиз фойдаланганда, шартнома имзолангандан кейин тақдим этилган кредитни қайтарилишига таъсир кўрсатувчи маълумот ва ҳисоботларнинг ҳаққоний эмаслиги аниқланганда ҳамда Қарз олувчи томонидан Банкнинг ушбу шартнома бўйича мажбуриятлари кучга кирган вақтдан бошлаб 1 (бир) ойдан кўп муддат давомида кредитдан фойдаланилмаганда (тўлов ҳужжатларини тақдим этмаслик) ушбу шартномада назарда тутилган кредитни беришдан бутунлай ёки қисман бош тортиш;
	4.3.2. Қуйидаги ҳолларда Қарз олувчини бундан буён кредитлашни тўхтатиш ва фоизларни ҳамда кредит бўйича асосий қарзни муддатидан олдин, шунингдек ундирувни кредит таъминотига қаратиш орқали ундириш:
- кредитдан мақсадсиз фойдаланилганда;
- 30 (ўттиз) кундан ортиқ муддатда кредит бўйича асосий қарз ва фоизлар тўланмаганда;
- Қарз олувчи томонидан Банкка кредит ҳужжатлари расмийлаштирилаётганда тақдим этилган маълумотлар ҳаққоний эмаслиги аниқланганда; 
- ажратилган кредитнинг қайтарилиши турли сабабларга кўра таъминланмаган бўлиб қолган ҳолларда, шунингдек кредит қайтарилишига салбий таъсир кўрсатувчи мазкур шартномада кўзда тутилган бошқа мажбуриятлар бажарилмаганда;
Бундай ҳолларда Банк олдиндан 10 банк иш кундан кўп бўлмаган муддат ичида Қарз олувчини хабардор қилади, аммо Қарз олувчининг Банк томонидан огоҳлантирилмаганлиги Банкнинг бундан буён кредитлашни тўхтатиш ва фоизларни ҳамда кредит бўйича асосий қарзни муддатидан олдин ундиришга бўлган ҳуқуқига ўз таъсирини кўрсатмайди. 
4.3.3. Бевосита кредит таъминотининг ҳолатини ўрганиш бўйича текширувларни (мониторингни) амалга ошириш;
4.3.4. Қарз олувчининг кредит тарихини шакллантириш учун зарур бўлган маълумотларни Банклараро кредит бюросига тақдим этиш;
4.3.5. “Гарант банк” АЖ нинг “Call centеr” операторлари орқали Қарз олувчининг мобил телефонига тўлов жадвалига мувофиқ тўловлар яқинлашаётганлиги ҳақида 10 кун олдин СМС хабарлар юбориш;
4.3.6. Қарз олувчи томонидан кредит ва унга ҳисобланган фоизлар мазкур шартномада белгиланган муддатларда тўланмаган ҳолларда, “Гарант банк” АЖнинг “Call centеr” операторлари орқали Қарз олувчининг мобил телефонига СМС эслатмалар юбориш. Шунингдек, Қарз олувчи билан шахсан мулоқат олиб борган ҳолда тўловлар белгиланган муддатларда амалга оширилиши лозимлиги ҳақида, ҳамда акс ҳолда Қарз олувчига нисбатан қонуний чоралар кўрилиши мумкинлиги тўғрисида тушунтириш ишларини амалга ошириш, шунингдек шу мазмунда СМС хабарлар юбориш.
4.3.7. Қарз олувчининг муддати ўтган қарздорликларини мажбурий равишда ундириш мақсадида, судга даъво аризаси (суд буйруғи бериш ҳақида ариза берилганлиги) киритилганлиги ёки нотариуснинг ижро хати асосида ундириш тўғрисида ариза берилганлиги ҳақида Қарз олувчининг мобил телефонига СМС хаборномалар юбориш.
4.3.8. Қарз олувчининг муддати ўтган қарздорликларини мажбурий равишда ундириш мақсадида, судга даъво аризаси (суд буйруғи бериш ҳақида ариза берилганлиги) киритилганлиги ёки нотариуснинг ижро хати асосида ундириш тўғрисида ариза берилганлиги ҳақида Қарз олувчининг мобил телефонига СМС хаборномалар юбориш
4.3.9. Ўзбекистон Республикасининг “Банк сири тўғрисида”ги ва “Шахсга доир маълумотлар тўғрисида”ги Қонунларига ҳамда Гарант банк Бошқаруви томонидан тасдиқланган “Ахборотни, шу жумладан шахсий маълумотларни ва банк сирини ўз ичига олган маълумотларни тўплаш, қайта ишлашга розилик шартлари”га мувофиқ жамият/корхона таъсичиси, раҳбари, бош ҳисобчисига тааллуқли бўлган шахсий маълумотларни ва банк сирини ўз ичига олган маълумотларни тўплаш, қайта ишлаш ва улардан фойдаланиш;
4.3.10. Ажратилган кредит маблағлари ёки унинг бир қисми Қарз олувчи томонидан мақсадсиз ишлатилган ҳолларда, Банк Қарз олувчига нисбатан тегишли чора кўриш ва қарздорликни ундириш учун материалларни ҳуқуқни муҳофаза килувчи органларга ҳамда судга тақдим этиш ҳуқуқларига эга.
4.3.11. Қарз олувчи томонидан ушбу Шартнома бўйича мажбуриятлар тегишлича бажарилишини таъминлаш мақсадида, Ўзбекистон Республикаси Фуқаролик кодексининг 783-моддасига мувофиқ, Банкка кредит бўйича қарзларни сўндириш бўйича Қарз олувчининг Банкдаги ҳар қандай ҳисобварақларидан ҳар қандай валютадаги пул маблағларини чиқариб олиш ҳуқуқига эга.
4.4. Қарз олувчининг ҳуқуқлари:
	4.4.1. Асосли сабабларга кўра кредит шартларини ўзгартириш, шу жумладан қарздорликни қайтариш муддатларини қайта кўриб чиқиш бўйича мурожаат қилиш. Мурожаат банкнинг ички меёрий ҳужжатларида белгиланган талаблар асосида амалга оширилади. Бунда қуйидаги холларда кредитларнинг муддатини узайтирилишига йўл қўйилмайди:
- муддати ўтган кредит қарздорлиги (асосий, фоиз) мавжуд бўлганда;
- кредитни қайтариш суд жараёнида кўриб чиқилаётган бўлса;
- ишончли (таминотсиз) кредитлар;
- иш ҳақи тўловларини тўлаш учун берилган кредитлар;
- факторинг операциялари;
- овердрафт кредитлар;
- Халқаро молия институтлари ва бошқа жамғармалардан жалб қилинган маблағлар муддатига мос муддатларга молиялаштирилган кредитлар;
- 100 фоиз кафиллик ёки суғурта полиси таминоти остида берилган кредитлар;
- узайтириш муддати давомида аниқ тўлов манбалари мавжуд бўлмаган кредитлар.
	4.4.2. Кредитнинг бир қисми сўндирилганида таминотдаги гаров мулкини қисман тақиқдан чиқариш ва/ёки бошқа мол-мулкка алмаштириш бўйича мурожаат қилиш; Бунда қуйидаги ҳолларда гаров мулкини қисман тақиқдан чиқариш ва/ёки таркибини алмаштириш қатиян тақиқланади:
- мижоз салбий кредит тарихига эга бўлса;
- кредитлар муаммога айланган бўлса;
- кредитни қайтариш суд жараёнида кўриб чиқилаётган бўлса;
- кредит асосий таминоти сифатида фақатгина омбордаги маҳсулотлар гарови, қимматли қогозлар гарови, кредит қайтмаслик суғурта полиси, кафиллик, кафолатлар қолиб кредит таминоти таркибидан кўчар ва кўчмас мулкларни тақиқдан чиқариш сўралган бўлса;
- кредит таминоти сифатида тақдим этилган кўчмас мулклар ердан фойдаланиш/доимий фойдаланиш ва бошқа ҳуқуқлар асосида гаровга қўйилган бўлса ва кейинчалик ушбу гаров обектининг бўш ер майдонларида қўшимча қурилишлар қурилганида қўшимча қурилган бино-иншоатлар жойлашган ер майдонини тақиқдан чиқариш сўралган бўлса;
4.4.3. Олдиндан (3 банк иш кун давомида) Банкни хабардор қилиб, ҳеч қандай жарима тўловларисиз кредит олишдан тўлиқ ёки қисман воз кечиш;
4.4.4. Кредит бўйича қарзни ҳеч қандай жарималарсиз муддатидан олдин қайтариш;
4.4.5. Кредитлаш ва ҳисоб-китоблар бўйича Ўзбекистон Республикаси меъёрий-ҳуқуқий ҳужжатлари ва Банкнинг ички меъёрий ҳужжатларидаги ўзгаришлар ҳақида Банкдан маълумот олиш. Шунингдек, “Гарант банк” АЖнинг “Call centr”и орқали банкдан олинган кредит юзасидан тегишли маълумотларни олиш.
4.5. Кредитни муддатидан олдин қайтариш
4.5.1. Қарз олувчи қуйидаги шартларга асосан кредитни муддатидан аввал қайтариш ҳуқуқига эга:
- Қарз олувчи банк олдида ушбу кредит шартнома юзасидан муддати ўтган қарздорлик ва бошқа тўловлардан қарздорликлар мавжуд бўлмаса.
4.5.2. Қарз олувчи муддатидан олдин қайтариш тўғрисида ёзма равишда Банкка хабар бериб хабарномада кўрсатилган маблағни тегишли муддат ичида қайтармаган тақдирда ушбу сумма муддати ўтган қарз сифатида баҳоланади ҳамда тегишли жарима ва пеня билан бирга акцептсиз тартибда ундирилади.
4.5.3. Муддатидан олдин қайтарилган кредит маблағлари қайта фойдаланишга йўл қўйилмайди.
 
5. Ҳисоб-китоблар тартиби ва тарафларнинг жавобгарлиги
5.1. Банк кредитни мазкур шартномада кўрсатилган шартлар асосида Қарз олувчининг ссуда ҳисобварағидан пул ўтказиш йўли билан (200 млн. сўмгача нақд пулда ёки мижоз ҳисобварағига пул кўчириш йўли билан) Tadbirkorlik faoliyatini kengaytirish maqsadida товар-моддий бойликлар (бажарилган ишлар ва кўрсатган хизматлар)га тўлаш учун ажратади. 
5.2. Қарз олувчи берилган кредитни ва кредитдан фойдаланганлик учун ҳисобланган фоизларни мазкур шартноманинг ажралмас қисми ҳисобланган 1-иловда белгиланган муддатларда ва миқдорда Банкнинг ҳисоб-китоби асосида тўлайди. Кредитдан фойдаланганлик учун фоизлар ҳар куни Банк томонидан ҳисоблаб борилади.
5.3. Асосий қарзни қайтариш муддати кечиктирилганда (муддати ўтган кредит), Қарз олувчи Банкка бутун кечиктирилган давр учун шартномада белгиланган фоиз ставкасининг 1,5 баравар оширилган миқдорида фоиз тўлайди.
5.4. Фоизлар тўлови бўйича муддати ўтган қарздорликлар юзага келган ҳолларда, Қарз олувчи Банкка тўловларнинг ҳар бир кечиктирилган куни учун кечиктирилган тўлов суммасининг 0,1 фоизи миқдорида пеня тўлайди, бунда пеня суммаси кечиктирилган тўлов суммасининг 50 фоизидан ошмаслиги лозим.
5.5. Қабул қилинган муддатли мажбуриятномалар ҳамда мазкур шартнома шартларига асосан ажратилган кредитни ҳамда у бўйича фоизларни қайтариш тўлов топшириқномаси орқали пул ўтказиш йўли билан амалга оширилади. Аввал фоизлар бўйича ҳисобланган қарздорлик, кейин кредит бўйича асосий қарз қайтарилади (қопланади). 
5.6. Қарз олувчининг кредити бўйича мажбуриятларни бажариш учун маблағлари етарли бўлмаган ҳолларда, қарздорлик қуйидаги навбатда қопланади:
- биринчи навбатда асосий қарз бўйича муддати ўтган қарздорлик ва муддати ўтган фоиз тўловлари мутаносиб равишда;
- иккинчи навбатда жорий давр учун ҳисобланган фоизлар ва жорий давр учун асосий қарз бўйича қарздорлик;
- учинчи навбатда неустойка (жарима, пеня) ва ундан кейинги навбатда қарз олувчининг қарздорликни узиш билан боғлиқ бўлган бошқа харажатлари.
5.7. Қарз олувчи томонидан кредит бўйича асосий қарз ва фоизларни тўлаш муддати ўтказиб юборилганда, Банк ўзининг талабларини қаноатлантириш учун зарур бўлган тегишли пул маблағларини Ўзбекистон Республикаси Фуқаролик кодексининг 783-моддасига мувофиқ Қарз олувчининг валюта ёки сўм ҳисобварағидан керакли суммани акцептсиз тартибда ундириб олади. Бунда ундирув қарздорлик валютасидан бошқа валютада ундирилган тақдирда, ундирилган маблағни қарздорликни сўндириш учун зарурий валютага тегишли тартибда конвертация қилиш билан боғлиқ барча харажартларни (шу жумладан курс ўзгариши билан боғлиқ харажатларни) Қарз олувчидан ундирилади, шунингдек, қарздорликлар Нотариуснинг ижро хати асосида қопланиши мумкин. Банк бу ҳақда “Гарант банкнинг “Call centеr” операторлари орқали Қарз олувчининг мобил телефонига СМС хабарнома юборади.
5.8. Ушбу шартноманинг 4.1.1-бандига мувофиқ, Банкнинг кредит ажратиш юзасидан мажбурияти юзага келган кундан бошлаб, Банк Қарз олувчига кредит ажратишни кечиктирган ҳолларда, ҳар бир кечиктирилган кун учун кечиктирилган кредитнинг 0,1 фоизи миқдорида пеня тўлайди, бунда пеня суммаси кечиктирилган кредит суммасининг 10 фоизидан ошмаслиги лозим.
5.9. Кредит қарздорликлар қайтарилмаганлиги сабабли суд ҳужжатига ёки нотариус ижро хатига асосан мажбурий ундирув чоралари кўрилади.
 
6. Кредит қайтарилишининг таъминланиши
6.1. Мазкур шартнома асосида ажратилган кредит учун кредит таъминоти сифатида қуйидагилар тақдим этилади:
_____________________________________________________________________________________;
_____________________________________________________________________________________;
_____________________________________________________________________________________.  
7. Низоларни ҳал этиш тартиби
7.1. Тарафлар ушбу шартнома юзасидан келиб чиқадиган келишмовчилик ва низоларни музокара йўли билан ҳал этадилар.
7.2. Ўзаро келишувга эришилмаган низолар Ўзбекистон Республикасининг амалдаги қонун ҳужжатларига мувофиқ тегишлилик бўйича судлар томонидан кўриб чиқилади.
 
8. Форс-мажор ҳолатлар
	8.1. Агар шартнома имзолангандан сўнг, тарафларнинг эрки ва истагига боғлиқ бўлмаган ҳамда олдиндан кўра билиш ёки олдини олиб бўлмайдиган, фавқулодда вазиятлар оқибатидаги енгиб бўлмас куч туфайли тарафлар мазкур Шартнома бўйича олган мажбуриятларини қисман ёки тўлиқ бажара олмасалар (форс-мажор), бунинг учун улар жавобгар бўлмайдилар.
	Бунда тарафларнинг ҳеч бири, ажратилган кредитни қайтариш бўйича мажбуриятдан ташқари, кўрилиши мумкин бўлган зарарларни қоплашни талаб қилишга ҳақли бўлмайди. 
	8.2. Қуйидагилар фавқулодда вазиятлар (форс-мажор) бўлиб ҳисобланади: сув тошқини, ёнғин, зилзила, портлаш, бўрон, ер кўчкиси, эпидемия, пандемия ва бошқа табиат ҳодисалари, уруш ёки ҳарбий ҳаракатлар, фуқаролик тартибсизликлари, террорчилик ҳаракатлари. 
	8.3. Форс-мажор ҳолатлари юзага келганда мажбуриятлар бажариш муддати бундай ҳолатлар ва уларнинг оқибатлари давом этган вақтга мутаносиб равишда кечиктирилади. 
	8.4. Тарафлар форс-мажор ҳолатлари вужудга келганлиги ва тугаганлиги ҳақида зудлик билан ёзма равишда бир-бирларини хабардор қилишлари лозим.
	8.5. Форс-мажор холатига асосланаётган тараф, ваколатли давлат идорасининг бундай холатларни вужудга келганлигини тасдиқловчи тегишли ҳужжатини тақдим этиши шарт.
	8.6. Кредитлаш манбаи Марказий банкнинг марказлаштирилган маблағлари бўлган ҳолатда, агар бирор-бир сабабларга кўра кредит ажратиш кечиктирилган бўлса ёки муддатидан олдин Марказий банк томонидан ресурслар қайтариб олинган бўлса, кредитнинг ажратилмаган қисми учун Банк жавобгар бўлмайди.

9. Коррупцияга қарши шартлар
9.1. Тарафлар ушбу шартнома бўйича ўз мажбуриятларини бажараётганда уларнинг ҳар бири ўз фаолиятида коррупцион харакатларни тўлиқ таъқиқлаш ва ҳар қандай шаклда ёрдам (бевосита ёки билвосита), шу жумладан пул маблағлари, қимматбаҳо буюмлар, бошқа мол-мулк ёки мулкий характердаги хизматлар, бошқа мулкий ҳуқуқларни олиш/бериш, муайян масалаларни тезроқ ҳал қилишни таъминлаш, маъмурий ва бошқа тартиб-қоидаларни соддалаштириш, рақобат ва бошқа афзалликларни таъминлашни тўлиқ рад этади. Томонлар ўз фаолиятида амалдаги қонунчилик, шунингдек унинг асосида ишлаб чиқилган коррупцияга қарши курашишга қаратилган сиёсат ва тартиб (агар мавжуд бўлса) талабларига амал қиладилар.
9.2. Тарафлар ушбу шартнома бўйича ўз мажбуриятларини бажариш чоғида на ўзлари, на ижроия органи, на уларнинг масабдор шахлари ёки ходимлари бирон-бир шахсларга (жумладан, жисмоний шахслар, тижорат ташкилотлари ва давлат мансабдор шахслари) коррупцион тўловларни тақдим етишни таклиф қилмаслигини, тақдим этмаслигини, розилик бермаслигини, шунингдек ҳар қандай шахсдан (тўғридан тўғри ёки билвосита) ҳар қандай коррупцион тўловларни олишга ёки қабул қилишга рози бўлмасликларини кафолатлайди.
9.3. Мазкур бўлимнинг бирон бир шартлари бузилган тақдирда, тегишли тараф бошқа тарафни бундай бузилиш содир бўлган кундан бошлаб 5 (беш) иш куни ичида ёзма равишда хабардор қилиш мажбуриятини олади. Тараф ёзма хабарномада ушбу бўлимнинг қайси бир қоидалари бузилганлигини тасдиқловчи ишончли фактлар ва материалларни тақдим қилиши шарт.
Ёзма хабарномалар “Гарант банк” AЖнинг ишонч телефонлари орқали амалга оширилади.
9.4. Ушбу бўлим қоидалари тарафлардан бири томонидан бузилганлиги факти тасдиқланганда ва/ёки бошқа тарафнинг қоидабузарликларни кўриб чиқиш ҳақида хабарнома натижалари юзасидан маълумот тақдим қилмаган тақдирда, бошқа тараф шартномани бир тарафлама қисман ёки тўлиқ бекор қилишга ҳақли.
9.5. Мазкур шартномани коррупцияга қарши шартларга асосланиб бекор қилган тараф, бундай бекор қилиш натижасида етказилган ҳақиқий зарарни талаб қилишга ҳақли.
Зарарларни қоплаш тарафлар томонидан ёзма равишда тасдиқланаган далолатномада белгиланган муддат ва миқдорда амалга оширилади.
10. Бошқа шартлар
 10.1. Ушбу шартнома имзолангандан кундан эътиборан кучга киради ва мазкур шартнома бўйича тарафлар ўз мажбуриятларини тўлиқ бажаргунга қадар амалда бўлади.
 10.2. Ушбу шартноманинг шартларини ўзгартириш ёки уни бекор қилиш қўшимча келишув тузиш орқали амалга оширилади. Мазкур шартномага киритиладиган ҳар бир ўзгартириш ва қўшимчалар ёзма равишда тузилиб, томонларнинг ваколатли вакиллари томонидан имзолангандан ва муҳр билан тасдиқлангандан сўнг ҳақиқий ҳисобланади. Барча ўзгартириш, қўшимчалар ва иловалар мазкур шартноманинг ажралмас қисми бўлиб ҳисобланади. 
10.3. Ушбу шартнома бекор қилинишида Қарз олувчи кредит бўйича асосий қарзни ва ҳисобланган фоизларни тўлиқ қайтариши шарт.
10.4. Ушбу билан Қарз олувчи унинг кредит тарихини шакллантириш учун зарур бўлган барча маълумотларни Банк томонидан Банклараро кредит бюросига берилишига ўз розилигини беради.
10.5. Мазкур шартномада кўзда тутилмаган ҳолатлар Ўзбекистон Республикасининг амалдаги қонун ҳужжатларида белгиланган нормалар асосида тартибга солинади. 
10.6. Томонларнинг банк реквизитлари, манзиллари, турар жойлари ўзгарган ҳолларда тарафлар бир-бирларини ёзма равишда хабардор қилишлари шарт.
10.7. Қарз олувчи томонидан кредитнинг асосий қарзи ва ҳисобланган фоизларни тўлаш муддати кечиктирилган ҳолларда, Банк Қарз олувчига талабнома юборади, Қарз олувчи томонидан талабнома олинган кундан бошлаб 10 кун ичида жавоб хати берилмаган ёки қарздорлик қопланмаган тақдирда Банк кредит қарздорликни ўрнатилган тартибда суд орқали ундирув чораларини кўради.
10.8. Ушбу шартнома бир хил юридик кучга эга бўлган икки нусхада тузилган бўлиб, тарафларда бир нусхадан сақланади.

11. Томонларнинг юридик манзиллари
тўлов реквизитлари, имзолари
 
	“Гарант банк” АЖ {filial-nomi}
	{debtor_full_name_cr}

	Манзил:{viloat-nomi} вилояти , (шахар), {filial-manzili}
	Манзил:   {product_ct_client_address}

	ҳ/р: {filial-asosij-isob-rakami}
	ҳ/р. {pi_main_account}

	 
	 

	МФО: {filial-mfo}
	МФО: {filial-mfo}

	СТИР: {filial-innsi}
	СТИР:

	“Call cеnter” алоқа тел.рақами: 
 (71) 203-02-42
___________________________________________________
{filial-boskaruvcisi-ifs}
______________________________
 
 
	 
Тел.рақами: {product_ct_client_phone}
___________________________________________________________________________
{product_ct_owner_full_name}) Корхона раҳбари
______________________________
{product_ct_accountant_full_name}  Корхона бухгалтери
______________________________
















202__ йил «__»  _______ даги
___ сонли Кредит шартномасига
1-илова
 
Кредит шартномасига асосан
қарзни қайтариш жадвали (графиги)
 
 
	Муддатли мажбуриятлар бўйича кредит суммаси
(сўз ва рақам билан)
	Асосий кредитни қайтариш санаси
	Фоизларни тўлаш санаси

	1.
	 
	 

	2.
	 
	 

	 
	 
	 

	 
	 
	 

	 
	 
	 

	 
	 
	 

	Банк
	Қарз олувчи

	 
	 

	 
	 

	 
	 

	 
	 

	______________________________
(лавозим, ФИШ ва имзо)
______________________________
(бош бухгалтер Ф.И.Ш.,имзо)
 
муҳр, сана ___ ____ ___ й.
	_____________________________
(лавозим, ФИШ ва имзо)
______________________________
(бош бухгалтер Ф.И.Ш.,имзо)
 
муҳр, сана ___ ____ ___ й.

	 
	 
	 
	 


 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
202__ йил «__»  _______ даги
___ сонли Кредит шартномасига
2-илова
 
Шахсий маълумотларни тўплаш ва қайта ишлашга розилик
 
Ўзбекистон Республикасининг “Шахсга доир маълумотлар тўғрисида”ги ва “Банк сири тўғрисида”ги Қонунларига мувофиқ, “Гарант банк” АЖ ва унга алоқадор шахслардан шахсий маълумотларни, шу жумладан, Ўзбекистон Республикаси Марказий банки ҳузуридаги Кредит маълумотларининг реестри, “Ўзбекистон Республикаси Кредит бюроси” МЧЖдан махсус шахсий маълумотларни қайта ишлашга зарур маълумотларни олиш ва тақдим этиш, тўплаш, таҳлил қилиш, тизимлаштириш, йиғиш, сақлаш, аниқлаштириш (янгилаш), фойдаланиш, такдим этиш, узатиш, блокировка қилиш, деперсонализацияга розилик бераман.
Шунингдек, Банкнинг 
мен ҳақимда ва ҳар қандай ташқи манбалардан менинг даромадларим ҳақидаги маълумотларни олишига, банкка ўзим ҳақимда банк сирини ташкил этувчи маълумотларни Банкнинг шериклари ва/ёки контрагентларига, шунингдек, ҳар қандай давлат органларига, тижорат ва/ёки нотижорат ташкилотларига тақдим этиш ва беришга розилигимни билдираман.
Розилик, агар бу Ўзбекистон Республикаси қонун ҳужжатларида назарда тутилган бўлса, уларни ундириш ва қайта ишлаш мақсадларига эришилгунга қадар ёки ундан узоқроқ муддатгача амал қилади.
Шахсий маълумотларни, шу жумладан банк ва бошқа қонун билан ҳимояланган сирларни ўз ичига олган маълумотларни тўплаш ва қайта ишлашга мижознинг розилигини имзолаш орқали мен қуйидагиларни тасдиқлайман:
Банкнинг веб-сайтида қуйидаги манзилда жойлаштирилган маъумотларни, шу жумладан шахсий маълумотларни ва банк сирини ўз ичига олган мълумотларни тўплаш, қайта ишлашга розилик бериш шартлари билан танишдим: ҳттп://_________ (жойлаштириш саҳифасини кўрсатинг)____________ /раҳбар томонидан тақдим этилган. Ахборотни, шу жумладан шахсий маълумотларни ва банк сирини ўз ичига олган маълумотларни тўплаш, қайта ишлашга розилик шартлари (кейинги ўринларда - Шартлар), уларнинг матнини тушундим ва улар билан тўлиқ розиман.
Шартлар мазмунига мувофиқ мен ҳақимда, шу жумладан шахсий маълумотлар, банк ва қонун билан қўриқланадиган бошқа сирларни ўз ичига олган маълумотларни тўплаш ва қайта ишлашга розилик бераман;
Банк томонидан Шартлар коидалари билан танишиш учун зарур вақт ажратилганлигини тасдиқлайман;
Шартларда назарда тутилган талабларни ўзгартириш коидасига розилик бераман;
Мен, ушбу Розилик ва Шартлар жами мен ҳакимда, шу жумладан шахсий маълумотлар, банк ва қонун билан қўриқанадиган бошқа сирларни ўз ичига олган Ўзбекистон Республикаси қонунчилиги талабларига жавоб берадиган маълумотларни тўплаш ва қайта ишлашга ёзма розилик эканлигини тушунаман.
______________________________________________________________________________
(Мижознинг тўлик исми шарифи ва шахсий имзоси ўз қуллари билан қўйилади)
 
“Гарант банк” АЖ
_____________________________________________________________________________
(Розиликни қабул қилган шахснинг исми-шарифи-лавозими ва имзоси)
 
“___” ________ 20___й.
 
 
 
 
 
 

202__ йил «__»  _______ даги 
___ сонли Кредит шартномаси
3-илова
 
“	”	20	йил
 
Гаров объекти  рўйхати
 	тумани/шаҳар
 
“Гарант банк” акциядорлик жамияти	Банк хизматлари офиси томонидан
МЧЖга ажратилиши режалаштирилган	          сўм миқдоридаги кредит маблағлари учун  гаров таъминоти сифатида тақдим этилаётган мол-мулклар
Р Ў Й Х А Т И
	 
Т/р
	Гаровга тақдим этилган мол-мулкнинг маълумотлари
	Мустақил баҳоловчи баҳолаган суммаси
	Банк ва мижоз ўртасидаги келишув  суммаси

	 
 
 
 
1
	“	” МЧЖга тегишли	вилояти,
 	тумани,	кўчаси, -уйда жойлашган умумий ер майдони		кв. м., қурилиш     ости     майдони		кв. м., фойдаланиш майдони кв. м., Кадастр рақами----------,      Мулкга      эгалик     қилиш
гувоҳнома рақами -----------, Ердан фойдаланиш хуқуқини берувчи гувоҳнома рақами    -----------   бўлган   “	”    бино-
иншоотлари ердан фойдаланиш ҳуқуқи билан биргаликда
	 
 
“	” МЧЖнинг
 	.   .202_ йилдаги	- сонли баҳолаш ҳисоботига асосан бозор баҳоси	сўм
	 
 
 
 
 	сўм

	 
 
2
	 
Фуқаро		га тегишли давлат рақам белгиси	бўлган 20 йилда ишлаб чиқарилган,   давлат   рақами	бўлган
 	русумли автотранспорт воситаси
	“	” МЧЖнинг
.   .202_ йилдаги	- сонли баҳолаш
ҳисоботига асосан бозор баҳоси	сўм
	 	сўм

	 
	Жами
	 
	 	сўм


 
“	” МЧЖ таъсисчиларининг	йилдаги сонли йиғилиш баёнига асосан жамиятнинг ўзига тегишли	вилояти,		тумани,	кўчаси, -уйда жойлашган умумий ер майдони кв. м., қурилиш ости майдони кв. м., фойдаланиш майдони кв. м., “	” бино-иншоотларини ердан фойдаланиш ҳуқуқи билан биргаликда банк  фойдасига гаровга қўйиш ва келгусида кредит қарздорликлари тўланмаган тақдирда ушбу мол-мулкларни банк тасарруфига сўзсиз равишда топшириш бўйича розилиги маълум қилинган.
 
Банк хизматлар маркази	                Қарз олувчи:
бошлиғи:

 Ф.И.Ш.	(имзо/мухр) 					Ф.И.Ш.	(имзо/мухр)
		__________						        ___________
	
	



